pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผยผลตรวจเลือด 70 คนงานโรงถลุงเหล็กค่าปกติ รอผล “ซีเซียม” ในปัสสาวะ 2 สัปดาห์
วันอังคารที่ 21 มีนาคม 2566
สธ.เผยผลตรวจเลือด 70 คนงานโรงถลุงเหล็กค่าปกติ รอผล “ซีเซียม” ในปัสสาวะ 2 สัปดาห์
ปลัดกระทรวงสาธารณสุข เผย ผลตรวจเลือดรอบแรกคนงานโรงถลุงเหล็กที่หลอมซีเซียม-137 จํานวน 70 คน พบค่าเม็ดเลือดขาว เกล็ดเลือด ค่าตับและไตปกติ นัดตรวจซ้ําวันที่ 5 เม.ย. ส่วนการตรวจซีเซียมในปัสสาวะโดยสํานักงานปรมาณูเพื่อสันติ รอผลอีก 2 สัปดาห์
วันนี้ (21 มีนาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการตรวจสุขภาพผู้ที่มีโอกาสสัมผัสวัสดุกัมมันตรังสีซีเซียม-137 ว่า ได้รับรายงานจาก นพ.สุรินทร์ สืบซึ้ง นายแพทย์สาธารณสุขจังหวัดปราจีนบุรี ในฐานะผู้บัญชาการเหตุการณ์ศูนย์ปฏิบัติการฉุกเฉินด้านการแพทย์และสาธารณสุข จังหวัดปราจีนบุรี ถึงการตรวจตรวจเลือดคนงานโรงงานถลุงเหล็กที่ดําเนินการหลอมวัสดุกัมมันตรังสีซีเซียม-137 ในอําเภอกบินทร์บุรี จังหวัดปราจีนบุรี จํานวน 70 คน เพื่อเฝ้าระวังสุขภาพของพนักงาน พบว่า ค่าเม็ดเลือดขาวค่าเกล็ดเลือด ค่าการทํางานของตับและไตเป็นปกติ โดยนัดตรวจซ้ําอีกครั้งในวันที่ 5 เมษายน 2566 ส่วนการตรวจหาซีเซียมในปัสสาวะ (Urine Cesium) โดยสํานักงานปรมาณูเพื่อสันติ ยังต้องรอผลในอีก 2 สัปดาห์
นพ.โอภาสกล่าวว่า กระทรวงสาธารณสุข โดยสํานักงานสาธารณสุขจังหวัดปราจีนบุรี ยังคงติดตามเฝ้าระวังอาการแสดงของการได้รับรังสีอย่างต่อเนื่อง ทั้งการตรวจสุขภาพในคนงานโรงงานถลุงเหล็ก การเฝ้าระวังอาการกลุ่มประชาชนทั่วไปในจังหวัดปราจีนบุรี และหากมีข้อมูลว่ามีผู้สงสัยสัมผัสเพิ่มเติมหรือมีการกระจายของกัมมันตรังสีซีเซียม-137 ออกจากพื้นที่ ก็จะขยายวงในการเฝ้าระวังเพิ่มเติมต่อไป ทั้งนี้ อาการแสดงที่พบจากการสัมผัสซีเซียม-137 มีทั้งทางผิวหนังเช่น เป็นแผลตุ่มน้ําพอง ผิวหนังอักเสบ อาการทั่วไป เช่น คลื่นไส้ อาเจียน หรือมีค่าเม็ดเลือดขาวผิดปกติ ดังนั้น จึงมีการเฝ้าระวังใน 3 กลุ่มอาการนี้
******************************************** 21 มีนาคม 2566
รัฐบาลไทย-ข่าวทำเนียบรัฐบาล-ครม.รับทราบผลการประชุม คทช. และการดำเนินการเพื่อแก้ไขปัญหาให้ประชาชนมีที่ดินทำกิน
วันอังคารที่ 21 มีนาคม 2566
21/03/2566
ครม.รับทราบผลการประชุม คทช. และการดําเนินการเพื่อแก้ไขปัญหาให้ประชาชนมีที่ดินทํากิน
ครม.รับทราบผลการประชุม คทช. และการดําเนินการเพื่อแก้ไขปัญหาให้ประชาชนมีที่ดินทํากิน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 21 มี.ค. 66 ได้รับทราบผลการประชุมคณะกรรมการนโยบายที่ดินแห่งชาติ ซึ่งได้พิจารณาเรื่องสําคัญต่างๆ ที่สอดคล้องกับนโยบายของรัฐบาลเกี่ยวกับการจัดการที่ดินและทรัพยากรที่ดินของประเทศ เพื่อให้ประชาชนและเกษตรกรมีที่อยู่อาศัยและที่ทํากิน
ทั้งนี้ ครม. ได้รับทราบถึงผลการจัดที่ดินทํากินให้ชุมชนทั่วประเทศ ตั้งแต่ปี 2558-65 ในพื้นที่เป้าหมาย 1,491 พื้นที่ ใน 70 จังหวัด พื้นที่รวม 5.79 ล้านไร่ ใน 9 ประเภทที่ดิน เช่นป่าสงวนแห่งชาติ ป่าไม้ถาวร และป่าชายเลน ซึ่งโดยรวมได้จัดคนเข้าใช้ประโยชน์ในที่ดินแล้ว 78,109 ราย ในพื้นที่ 96,536 แปลง เนื้อที่ 5.29 แสนไร่ ใน 354 พื้นที่
พร้อมกันนี้ มีความคืบหน้าการดําเนินงานภายใต้แผนปฏิรูปประเทศในด้านการสร้างมูลค่าที่ดินที่รัฐจัดให้กับประชาชน ซึ่งสํานักงาน คณะกรรมการนโยบายที่ดินแห่งชาติ (สคทช.) ได้มีแนวทางดําเนินการในด้านต่างๆ เช่น การปรับปรุงกฎหมายและระเบียบในการจัดที่ดินเพื่อลดข้อจํากัด ในการใช้ประโยชน์ที่ดิน กําหนดแนวทางการประเมินมูลค่าที่ดินและทรัพย์สินที่รัฐจัดให้ประชาชน การให้มีระบบสถาบันการเงินให้สินเชื่อระยะกลางและระยะยาวให้แก่ประชาชนที่ได้รับการจัดที่ดินของรัฐ มีระบบประกันความเสี่ยงในการอํานวยสินเชื่อ เป็นต้น
น.ส.ไตรศุลี กล่าวว่า ครม. ยังได้รับทราบถึงกรณีที่ คทช. ได้เห็นชอบผลการดําเนินการปรับปรุงที่แนวเขตที่ดินของรัฐแบบบูรณาการมาตราส่วน 1:4000 (one map) ในพื้นที่กลุ่มที่ 3 จํานวน 11 จังหวัด รวมถึงการแก้ไขปัญหากรณีประชาชนได้รับผลกระทบจากการปรับปรุงแนวเขตที่ดินของรัฐฯ ดังกล่าว การแก้ไขปัญหากรณีพื้นที่อุทยานแห่งชาติทับลานจังหวัดนครราชสีมา และปราจีนบุรี ตลอดจนกรณีข้อพิพาทกรณีป่าสงวนแห่งชาติป่าพระแท่นดงรัง ในพื้นที่ต.พระแทน อ.ท่ามะกา จ.กาญจนบุรี
รวมทั้ง ติตดามการแก้ไขปัญหากลุ่มประชาชนร้องขอที่ดินทํากินในเขตป่าสงวนแห่งชาติ อ.ด่านช้าง จ.สุพรรณบุรี โดย คทช. ได้มอบหมายให้หน่วยงานรับผิดชอบที่ดินของรัฐพิจารณานําเสนอที่ดินของรัฐแปลงว่างที่หมดอายุสัมปทานและไม่มีแผนการดําเนินงานในพื้นที่ เสนอเป็นพื้นที่เป้าหมายการจัดที่ดินทํากินให้ชุมชนต่อไป
รัฐบาลไทย-ข่าวทำเนียบรัฐบาล-กรมเจ้าท่า เปิดแผนยุทธศาสตร์พัฒนาระบบขนส่งทางน้ำปี 66 เพิ่มศักยภาพระบบขนส่งทางน้ำรองรับการเติบโตเศรษฐกิจไทย
วันอังคารที่ 21 มีนาคม 2566
กรมเจ้าท่า เปิดแผนยุทธศาสตร์พัฒนาระบบขนส่งทางน้ําปี 66 เพิ่มศักยภาพระบบขนส่งทางน้ํารองรับการเติบโตเศรษฐกิจไทย
...
กรมเจ้าท่า เปิดแผนยุทธศาสตร์พัฒนาระบบขนส่งทางน้ําปี 66 เพิ่มศักยภาพระบบขนส่งทางน้ํารองรับการเติบโตเศรษฐกิจไทย
กรมเจ้าท่า กระทรวงคมนาคม เดินหน้าแผนยุทธศาสตร์เชิงรุก ปี 66เพิ่มศักยภาพกิจการเดินเรือไทย ผลิตและพัฒนาบุคลากร เพื่อรักษาระดับมาตรฐานสากล พร้อมสร้างความเชื่อมั่นการใช้ระบบขนส่งทางน้ํา ดึงเทคโนโลยี และนวัตกรรมอํานวยความสะดวก ในการให้บริการด้านการขนส่งทางน้ํา รองรับการขยายตัวทางเศรษฐกิจเน้นความปลอดภัยการขนส่งสูงสุด พร้อมเชื่อมโยงระบบขนส่งอื่นอย่างมีประสิทธิภาพ และการดูแลด้านสิ่งแวดล้อม บูรณาการบริหารทรัพยากรน้ํา ทั้งระบบ เดินหน้าบรรเทาปัญหาภัยธรรมชาติ ลดผลกระทบประชาชน
ในปี 2566 กรมเจ้าท่า ได้จัดทําแผนปฏิบัติการเชิงรุก ทั้งในมิติทางด้านการส่งเสริม การสนับสนุน การกํากับดูแล เพื่อเพิ่มศักยภาพการขนส่งทางน้ําของไทย ทั้งในด้านการพัฒนาและผลิตบุคลากรให้เพียงพอต่อการขยายธุรกิจการเดินเรือของไทย ที่มีทิศทางการเติบโตอย่างต่อเนื่อง เพราะเป็นระบบโลจิสติกส์ที่มีต้นทุนต่ําที่สุด ซึ่งต้องดําเนินการตามระเบียบและกฎหมายอย่างเข้มงวด เพื่อให้ทันกับการเปลี่ยนแปลงทางด้านเทคโนโลยีโดยต้องคํานึงถึงการให้บริการขนส่งทางน้ําที่เป็นมิตรกับสิ่งแวดล้อม และมีมาตรฐานความปลอดภัยที่เข้มข้น ทั้งการขนส่งสินค้าและผู้โดยสาร ตลอดน่านน้ําไทย ทั้งระบบท่าเรือเรือ ผู้โดยสารเรือ โดยเฉพาะคนประจําเรือต้องผ่านการฝึกอบรมเพิ่มทักษะให้อยู่ในเกณฑ์มาตรฐานสากล
ทั้งนี้ ในบทบาทของกรมเจ้าท่า ได้เข้าไปสนับสนุนการพัฒนาระบบขนส่งทางน้ําและพาณิชย์นาวี ให้มีการเชื่อมโยงกับระบบขนส่งอื่น ๆ เพื่อให้เกิดประสิทธิภาพของการขนส่งแบบบูรณาการ รวมถึงการสนับสนุน เพื่อแก้ไขให้กับภาคประชาชนในด้านบรรเทาสาธารณภัย และภัยธรรมชาติที่อาจเกิดขึ้นได้ ทั้งจากภัยแล้ง และอุทกภัย พร้อมไปกับเป็นหน่วยงานหลัก ในการร่วมบริหารจัดการน้ําทั้งระบบ ตามแผนการบูรณาการบริหารจัดการทรัพยากรน้ําของประเทศ
สําหรับภารกิจที่กรมเจ้าท่าต้องดําเนินการตามยุทธศาสตร์ ประกอบด้วยแผนการบูรณาการส่งเสริมสนับสนุนด้านการท่องเที่ยว เพื่อสร้างรายได้จากการท่องเที่ยว รองรับการขยายตัวทางเศรษฐกิจ และการท่องเที่ยว หลังจากที่นักท่องเที่ยวเริ่มกลับเข้ามาท่องเที่ยวในไทยมากขึ้น และการท่องเที่ยวทางน้ํา นับเป็นแหล่งสร้างรายได้ที่สําคัญของระบบเศรษฐกิจไทย
ด้วยความนิยมของนักท่องเที่ยวทั่วโลก รวมถึงการพัฒนาให้บริการด้วยโครงสร้างพื้นฐานระบบโลจิสติกส์ควบคู่ไปกับการพัฒนาระบบเทคโนโลยีเพื่อเพิ่มศักยภาพการให้บริการ และมีความพร้อมในการแข่งขัน ซึ่งถือเป็นนโยบายหลักของกรมเจ้าท่าต่อเป้าหมายในการผลักดันและขับเคลื่อนโครงการต่าง ๆ และมาตรการกํากับดูแลให้บรรลุตามวัตถุประสงค์ เพื่อการขับเคลื่อนเศรษฐกิจของไทยให้มีขีดความสามารถในการแข่งขันมากขึ้น ภายใต้แผนยุทธศาสตร์ชาติ 20 ปี ตั้งแต่ปี พ.ศ. 2563 - 2580 ที่จะนํามาสู่แผนปฏิบัติการร่วมกันอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-มอบโล่ประกาศเกียรติคุณเอกชน 27 แห่ง หนุนภารกิจพัฒนาฝีมือแรงงาน
วันอังคารที่ 21 มีนาคม 2566
มอบโล่ประกาศเกียรติคุณเอกชน 27 แห่ง หนุนภารกิจพัฒนาฝีมือแรงงาน
กรมพัฒนาฝีมือแรงงาน จัดงานมอบโล่ประกาศเกียรติคุณผู้สนับสนุนภารกิจการพัฒนาทักษะฝึมือ ร่วมฝึกอบรม ทดสอบมาตรฐาน และหนุนการแข่งขันฝีมือ สร้างศักยภาพแรงงานไทยสู่มาตรฐานสากล ปลัดกระทรวงแรงงาน นายบุญชอบ สุทธมนัสวงษ์ เป็นประธาน ณ ห้องประชุมปกรณ์ อังศุสิงห์ ช
รัฐบาลไทย-ข่าวทำเนียบรัฐบาล-ดีอีเอส ประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน ณ อินโดนีเซีย
วันอังคารที่ 21 มีนาคม 2566
ดีอีเอส ประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน ณ อินโดนีเซีย
ดีอีเอส ประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน ณ อินโดนีเซีย
วันนี้ (21 มี.ค. 66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ทําหน้าที่หัวหน้าคณะผู้แทนไทย ในการประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 1 (The 1st ASEAN Digital Senior Officials Meeting - ASEAN Telecommunications Regulators’ Council Leaders’ Retreat of 2023) ประจําปี 2556 เพื่อร่วมหารือและขับเคลื่อนการดําเนินงานความร่วมมือด้านดิจิทัล ภายใต้แผนแม่บทอาเซียนด้านดิจิทัล ค.ศ. 2025 และความร่วมมือด้านดิจิทัลที่สําคัญในด้านต่าง ๆ รวมถึงแผนงานความร่วมมือในอนาคต ระหว่างประเทศสมาชิกอาเซียนกับคู่เจรจา ระหว่างวันที่ 20 - 21 มีนาคม 2566 ณ สํานักงานเลขาธิการอาเซียน
กรุงจาการ์ตา สาธารณรัฐอินโดนีเซีย
ในโอกาสนี้ รองปลัดกระทรวงฯ ได้ร่วมผลักดันข้อเสนอของไทย 3 โครงการ ในปี 2567 ได้แก่ โครงการการเป็นเจ้าภาพจัดงาน ASEAN Digital Award 2024 โครงการ Coding with KidBright in ASEAN: 1st Pilot Project in Laos and Myanmar ซึ่งมุ่งเน้นการพัฒนาทักษะด้านดิจิทัลและทักษะที่จําเป็นในศตวรรษที่ 21 สําหรับเยาวชนในภูมิภาคอาเซียน ผ่านการจัดทําหลักสูตรอบรมออนไลน์ สําหรับการเขียนโปรแกรมด้วย KidBright simulator โดยเริ่มจากการสอนบุคลากรครูและเยาวชนในสาธารณรัฐประชาธิปไตยประชาชนลาวและเมียนมา และโครงการการจัดตั้งคณะทํางานอาเซียนด้านการป้องกันปัญหาการหลอกลวงผ่านสื่อออนไลน์ (ASEAN Working Group on Anti - Online Scam: WG - AS) โดยมีวัตถุประสงค์เพื่อส่งเสริมการประสานงาน และเสริมสร้างความเข้มแข็งของเครือข่ายความร่วมมือระหว่างหน่วยงานที่เกี่ยวข้องของประเทศสมาชิกอาเซียนด้านการป้องกัน และการรับมือกับปัญหาการหลอกลวงผ่านสื่อออนไลน์ ผ่านการสร้างความตระหนักรู้ในการใช้เทคโนโลยีดิจิทัล รวมถึงการใช้สื่อโซเชียลมีเดียต่าง ๆ รวมถึงการแลกเปลี่ยนข้อมูลเกี่ยวกับนโยบาย กฎระเบียบ มาตรการ และแนวทางการดําเนินงานในการจัดการกับปัญหาการหลอกลวงผ่านสื่อออนไลน์ แบบบูรณาการร่วมกัน เพื่อให้ทันต่อสถานการณ์ได้อย่างมีประสิทธิภาพ และป้องกันประชาชนจากปัญหาดังกล่าวได้อย่างเป็นรูปธรรม
ทั้งนี้ ที่ประชุมฯ ได้สนับสนุนข้อเสนอโครงการของไทยดังกล่าว โดยเฉพาะการจัดตั้ง ASEAN Working Group on Anti - Online Scam: WG – AS ซึ่งจะเป็นกลไกสําคัญในระดับภูมิภาคในการส่งเสริมความเชื่อมั่นในการปรับเปลี่ยนไปสู่เศรษฐกิจดิจิทัลและการพัฒนาที่ยั่งยืนของภูมิอาเซียนต่อไป
___________________
รัฐบาลไทย-ข่าวทำเนียบรัฐบาล-สธ. ร่วมกับ สปสช. บรรจุ “ชุดตรวจ HIV ด้วยตนเอง และตรวจคัดกรองไวรัสตับอักเสบบี และซี" ในสิทธิบัตรทอง ให้ผู้ติดเชื้อเข้าถึงการรักษาโดยเร็ว
วันอังคารที่ 21 มีนาคม 2566
สธ. ร่วมกับ สปสช. บรรจุ “ชุดตรวจ HIV ด้วยตนเอง และตรวจคัดกรองไวรัสตับอักเสบบี และซี" ในสิทธิบัตรทอง ให้ผู้ติดเชื้อเข้าถึงการรักษาโดยเร็ว
.....
คณะกรรมการแห่งชาติว่าด้วยการป้องกันและแก้ไขปัญหาเอดส์ (คช.ปอ.) ร่วมกับคณะกรรมการหลักประกันสุขภาพแห่งชาติ (สปสช.) เพิ่มสิทธิประโยชน์การตรวจคัดกรองโรคอีก 2 ประเภทในระบบหลักประกัน ให้ผู้ป่วยเข้าถึงการรักษาโดยเร็ว
.
1. บริการชุดตรวจคัดกรองการติดเชื้อเอชไอวีด้วยตนเอง ส่งเสริมการตรวจคัดกรองที่เข้าถึงง่าย โดยสมัครใจและเป็นความลับ ช่วยให้การตรวจเป็นเรื่องปกติ ส่งผลให้ผู้ที่มีพฤติกรรมเสี่ยงได้รับการตรวจเพิ่มขึ้น และผู้ติดเชื้อเข้าสู่ระบบการรักษาได้เร็วยิ่งขึ้น แก้ปัญหาการเข้าถึงระบบบริการวินิจฉัยและรักษาเอชไอวีล่าช้า
เนื่องจากปี 65 ผู้ติดเชื้อเอชไอวีที่รายใหม่ 17,809 คน มีถึง 52% ที่รู้สถานะการติดเชื้อช้า โดยถูกวินิจฉัยว่าติดเชื้อเอชไอวีเมื่อมีระดับภูมิคุ้มกันที่ต่ํามาก (เม็ดเลือดขาวซีดี 4 น้อยกว่า 200) หรือมีอาการป่วยจากโรคติดเชื้อฉวยโอกาส
.
2. การตรวจคัดกรองโรคไวรัสตับอักเสบ บี และ ซี ในประชาชนทั่วไปที่เกิดก่อน พ.ศ. 2535 โดยตรวจ 1 ครั้ง ตลอดช่วงชีวิต และตรวจคัดกรองฯ ในประชากรกลุ่มเสี่ยง 5 กลุ่ม (ผู้ติดเชื้อเอชไอวี ผู้ใช้สารเสพติดชนิดฉีด ผู้ต้องขัง บุคลากรสาธารณสุข และชายที่มีเพศสัมพันธ์กับชาย) ปีละ 1 ครั้ง เพื่อให้ผู้ติดเชื้อไวรัสตับอักเสบ บี และ ซีเรื้อรัง ได้รับการรักษาอย่างรวดเร็ว ลดโอกาสป่วยรุนแรง ลดการเกิดโรคตับแข็งและมะเร็งตับ และลดการเสียชีวิต โดยเฉพาะโรคไวรัสตับอักเสบ ซี ที่มียารักษาให้หายขาดได้ ซึ่งประชาชนกลุ่มเป้าหมายสามารถรับบริการโดยไม่เสียค่าใช้จ่าย
.
สําหรับการบริการทั้งสองส่วนนี้ สปสช. อยู่ระหว่างกําหนดหลักเกณฑ์ วิธีการ เงื่อนไขการจ่ายค่าชดเชยการจัดบริการให้กับหน่วยบริการ ซึ่งวันที่จะเริ่มให้บริการ จะประกาศให้ทราบในระยะต่อไป
.
อ่านเพิ่มเติม คลิกhttps://www.thaigov.go.th/news/contents/details/66186
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สุดปัง! เมนูดัง “pad thai” (ผัดไทย) ถูกบรรจุเป็น "คำศัพท์สากล" ใน Oxford Dictionaries อาหารไทยที่คนทั่วโลกรู้จัก
วันอังคารที่ 21 มีนาคม 2566
สุดปัง! เมนูดัง “pad thai” (ผัดไทย) ถูกบรรจุเป็น "คําศัพท์สากล" ใน Oxford Dictionaries อาหารไทยที่คนทั่วโลกรู้จัก
.....
อีกหนึ่งข่าวที่น่ายินดี กรณีเว็บไซต์ Oxford Dictionaries ได้บรรจุชื่อ “pad thai” (ผัดไทย) เมนูอาหารชื่อดังของประเทศไทยให้เป็น "คําศัพท์สากล"
.
โดยได้รับการบรรจุ ตั้งแต่ปี 65 ในหมวด C2 หมวดศัพท์ทั่วไปที่ถูกบัญญัติใช้ เพื่อแสดงให้รู้ถึงแหล่งที่มา ต้นกําเนิด หรือพื้นถิ่นของสิ่งนั้น
.
ส่งผลให้ “pad thai” กลายเป็นคําศัพท์สากลเช่นเดียวกับคําว่า pizza, tacos, lasagna ซึ่งไม่ต้องพิมพ์ขึ้นต้นตัวพิมพ์ใหญ่แบบชื่อเฉพาะ
.
หากพิมพ์ภาษาอังกฤษตัวเล็กว่า "pad thai" จะพบความหมายว่า เป็นอาหารจากประเทศไทย ชนิดเส้นที่ทํามาจากข้าว เครื่องปรุง ไข่ ผัก และเนื้อสัตว์หรืออาหารทะเล
.
ถือเป็นอีกหนึ่งความสําเร็จของหน่วยงานที่เกี่ยวข้อง ที่มุ่งมั่นผลักดัน Soft Power ด้านอาหารไทย รวมทั้งการส่งเสริม การท่องเที่ยวเชิงอาหาร (Gastronomic Tourism) ให้มีจุดเด่น เพื่อดึงดูดนักท่องเที่ยวทั้งชาวไทยและชาวต่างชาติอีกด้วย
.
อ่านเพิ่มเติม คลิกhttps://www.thaigov.go.th/news/contents/details/66308
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. ไฟเขียวงบปีละ 12 ลบ. หนุนโครงการ “สานใจไทย สู่ใจใต้” สร้างแกนนำเยาวชน 5 จังหวัดชายแดนใต้ เพิ่มความเข้มแข็งให้สังคมพหุวัฒนธรรม
วันอังคารที่ 7 มีนาคม 2566
ครม. ไฟเขียวงบปีละ 12 ลบ. หนุนโครงการ “สานใจไทย สู่ใจใต้” สร้างแกนนําเยาวชน 5 จังหวัดชายแดนใต้ เพิ่มความเข้มแข็งให้สังคมพหุวัฒนธรรม
.....
ที่ประชุมครม. (28 ก.พ. 66) เห็นชอบหลักการการสนับสนุนขับเคลื่อนโครงการ “สานใจไทย สู่ใจใต้” โดยจะสนับสนุนงบประมาณอุดหนุนให้กับมูลนิธิรัฐบุรุษ พลเอก เปรม ติณสูลานนท์ จํานวนปีละ 12 ล้านบาท เริ่มตั้งแต่ปีงบประมาณ พ.ศ. 2567 เป็นต้นไป
.
ทั้งนี้ มูลนิธิรัฐบุรุษ พลเอก เปรม ติณสูลานนท์ “เป็นองค์กรไม่แสวงหากําไร” มีภารกิจดําเนินกิจกรรมสาธารณะประโยชน์ และได้ดําเนินโครงการ “สานใจไทย สู่ใจใต้” มาตั้งแต่ปี 2548 จนถึงปัจจุบัน
.
โดยมีกลุ่มเป้าหมาย เป็นเยาวชนที่มีอายุ 16 - 18 ปี ในพื้นที่ 5 จังหวัดชายแดนภาคใต้ คือ สงขลา สตูล ปัตตานี ยะลา และนราธิวาส จํานวน 640 คนต่อปี ซึ่งจะแบ่งออกเป็น 2 รุ่น รุ่นละ 320 คน ซึ่งมีคุณสมบัติ:
.
• มีผลการเรียนในระดับ 3.00 ขึ้นไป
• กําลังศึกษาในสถานศึกษาของรัฐและเอกชนทั้งในระบบและนอกระบบ
• ครอบครัวยากจนหรือกําพร้า ขาดโอกาสทางการศึกษา
• ประสบเหตุการณ์ความไม่สงบในจังหวัดชายแดนภาคใต้
.
สําหรับงบประมาณที่จัดสรรให้นั้น จะนําไปใช้เป็นค่าใช้จ่ายในกิจกรรมต่าง ๆ ตลอดระยะเวลาฝึกอบรม 30 วัน แบ่งเป็น
.
• เด็กและเยาวชนกลุ่มเป้าหมาย รวม 640 คน
• ครูพี่เลี้ยง 40 คน
• คณะกรรมการดําเนินโครงการ 40 คน
.
นอกจากนี้ จะดําเนินการจัดตั้ง “สมาคมเยาวชนสานใจไทย สู่ใจใต้” โดยขยายผลเป็นลักษณะเครือข่ายเด็กและเยาวชนรวมถึงประชาชนทั่วไป เพื่อร่วมกันทํากิจกรรมจิตอาสาทําความดีเพื่อแผ่นดิน โดยจะมีการติดตามประเมินผลการดําเนินงานเป็นประจําทุกปี
.
โครงการดังกล่าว จะมีส่วนช่วยพัฒนาเด็กและเยาวชนในพื้นที่ 5 จังหวัดชายแดนใต้ ทําให้มีความรู้ความเข้าใจและมีทักษะการอยู่ร่วมกัน เกิดเป็นเครือข่ายของเด็กและเยาวชนที่เข้มแข็ง สามารถเป็นแกนนํา เพื่อสร้างสังคมพหุวัฒนธรรมให้เกิดความเข้มแข็ง
.
อ่านเพิ่มเติม คลิกhttps://www.thaigov.go.th/news/contents/details/65581
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ตั้ง “ศูนย์รับแจ้งเหตุ ทรมาน-อุ้มหาย” ที่ กรมการปกครอง ที่ว่าการอำเภอ ทุกแห่ง และสำนักงานอัยการสูงสุด 113 แห่งทั่วประเทศ
วันอังคารที่ 7 มีนาคม 2566
ตั้ง “ศูนย์รับแจ้งเหตุ ทรมาน-อุ้มหาย” ที่ กรมการปกครอง ที่ว่าการอําเภอ ทุกแห่ง และสํานักงานอัยการสูงสุด 113 แห่งทั่วประเทศ
.....
กรมการปกครอง ตั้งศูนย์รับแจ้งการควบคุมตัวและดําเนินการตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ.2565 ประชาชนที่พบเหตุเจ้าหน้าที่รัฐ กระทําการทรมาน โหดร้าย หรือทําให้บุคคลสูญหาย แก่บุคคลใด แจ้งได้ โดยใน กทม. ตั้งอยู่ที่ สํานักการสอบสวนและนิติการ กรมการปกครอง (วังไชยา) ถ.นครสวรรค์ เขตดุสิต ในภูมิภาคแจ้งที่ ที่ว่าการอําเภอที่เกิดเหตุ สอบถามเพิ่มเติม โทร. 0-2365-9554
.
นอกจากนี้ ยังมี ศูนย์ป้องกันและปราบปรามการทรมานและการกระทําให้บุคคลสูญหาย ณ สํานักงานอัยการสูงสุด อาคารถนนบรมราชชนนี ชั้น 1 แขวงฉิมพลี เขตตลิ่งชัน กทม. และในทุกจังหวัด รวม 113 แห่งทั่วประเทศ รับแจ้งเหตุตลอด 24 ชั่วโมง โทร. 0-2434-8325-27 ต่อ 601 - 605
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM pleased with increase of investment from international corporations in target industries
วันอังคารที่ 7 มีนาคม 2566
07/03/2566
PM pleased with increase of investment from international corporations in target industries
PM pleased with increase of investment from international corporations in target industries
March 6, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha was reported by Office of the Board of Investment (BOI) on an increase of investment in the target industries during the past 3 years (2020-2022). Applications for investment received from global corporations in the target industries, especially next-generation automotive, smart electronics, digital, BCG, and creative industry during the past 3 years accounted for 2,687 projects, worth over 600 billion Baht.
The Deputy Government Spokesperson added that the Prime Minister was pleased with an increase in the inward foreign direct investment, which is a testimony of global confidence over Thailand’s potentials, Thai people, and the Government’s policies. He commended Team Thailand of all concerned agencies for their hard work in attracting foreign investments amidst fierce competition with other countries. The Prime Minister is confident that the Government is now on the right track in laying foundation for the country’s new industries into the future.
Detail of the investment applications for the 2,687 projects are as follows: 1) EV & parts, and charging stations: 46 projects, worth 78,115 million Baht; 2) digital industry: 420 projects, worth 64,481 million Baht; 3) smart electronics: 92 projects, worth 113,990 million Baht; 4) BCG industries: 1,911 projects, worth 305,170 million Baht; and 5) creative industry: 218 projects, worth 53,104 million Baht.
รัฐบาลไทย-ข่าวทำเนียบรัฐบาล-​ครม. ขยายระยะเวลาอายุมาตรการสนับสนุนการให้สินเชื่อแก่ผู้ประกอบธุรกิจออกไปอีก 1 ปี
วันอังคารที่ 7 มีนาคม 2566
07/03/2566
​ครม. ขยายระยะเวลาอายุมาตรการสนับสนุนการให้สินเชื่อแก่ผู้ประกอบธุรกิจออกไปอีก 1 ปี
​ครม. ขยายระยะเวลาอายุมาตรการสนับสนุนการให้สินเชื่อแก่ผู้ประกอบธุรกิจออกไปอีก 1 ปี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 7 มีนาคม 2566) ขยายระยะเวลาอายุมาตรการสนับสนุนการให้สินเชื่อแก่ผู้ประกอบธุรกิจ วงเงิน 250,000 ล้านบาท ออกไปอีก 1 ปี เพื่อรองรับการให้ความช่วยเหลือแก่ภาคธุรกิจภายใต้ (1) มาตรการสินเชื่อฟื้นฟูเพื่อให้ความช่วยเหลือและเพิ่มสภาพคล่องให้แก่ผู้ประกอบธุรกิจวิสาหกิจ ขนาดกลางและขนาดย่อม (SMEs) ที่ยังคงได้รับผลกระทบจากสถานการณ์การแพร่ระบาดของโควิด - 19 แต่ยังประกอบธุรกิจและมีศักยภาพในการแข่งขัน แต่อาจต้องใช้ระยะเวลาในการฟื้นฟูธุรกิจ และ (2) มาตรการสินเชื่อเพื่อการปรับตัว เพื่อเป็นแหล่งทุนให้แก่ผู้ประกอบธุรกิจ SMEs ที่มีความพร้อมและต้องการปรับตัวในช่วงเปลี่ยนผ่านเพื่อรองรับบริบทใหม่และการเปิดประเทศหลังสถานการณ์ การแพร่ระบาดของโควิด -19
คณะรัฐมนตรียังมีมติเห็นชอบรับโอนวงเงินคงเหลือของมาตรการรับโอนทรัพย์สินเพื่อชําระหนี้ (วงเงิน 100,000 ล้านบาท) หลังสิ้นสุดมาตรการในวันที่ 9 เมษายน 2566 นี้ เนื่องจากกลุ่มผู้ประกอบธุรกิจที่มีอสังหาริมทรัพย์เป็นหลักประกันกับสถาบันการเงิน โดยเฉพาะกลุ่มธุรกิจท่องเที่ยวและโรงแรม เริ่มฟื้นตัวจากการเปิดประเทศ จึงไม่มีความจําเป็นต้องนําหลักประกันมาเข้าโครงการ ฯ โดยคาดว่าจะมีวงเงินคงเหลือสูงสุดจํานวน 29,000 ล้านบาท มารวมไว้เป็นวงเงินภายใต้มาตรการให้สินเชื่อแก่ผู้ประกอบธุรกิจ จากที่คาดว่าจะคงเหลือ 32,500 ล้านบาท มีวงเงินคงเหลือรวมทั้งสิ้นประมาณ 61,500 ล้านบาท ซึ่งจะช่วยให้มาตรการให้สินเชื่อแก่ผู้ประกอบธุรกิจ ยืดหยุ่น ช่วยฟื้นตัวของภาคส่วนต่าง ๆ โดยเฉพาะกลุ่ม SMEs ที่มีข้อจํากัดในการเข้าถึงแหล่งทุน หรือที่มีหนี้เดิมค้างชําระ อยู่ในการปรับโครงสร้างหนี้ ให้สามารถเข้าถึงแหล่งทุน///
รัฐบาลไทย-ข่าวทำเนียบรัฐบาล-​ครม.เห็นชอบมาตรการภาษีจูงใจผู้บริจาคเพื่อสนับสนุนกีฬาหักลดหย่อนได้ 2 เท่า ปีภาษี 66-67
วันอังคารที่ 7 มีนาคม 2566
07/03/2566
​ครม.เห็นชอบมาตรการภาษีจูงใจผู้บริจาคเพื่อสนับสนุนกีฬาหักลดหย่อนได้ 2 เท่า ปีภาษี 66-67
​ครม.เห็นชอบมาตรการภาษีจูงใจผู้บริจาคเพื่อสนับสนุนกีฬาหักลดหย่อนได้ 2 เท่า ปีภาษี 66-67
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่...) พ.ศ.... (มาตรการภาษีเพื่อสนับสนุนการกีฬา) โดยมีสาระสําคัญ เป็นการกําหนดสิทธิประโยชน์ทางภาษี โดยยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะและอากรแสตมป์ แก่ผู้บริจาคที่เป็นบุคคลธรรมดา หรือ บริษัท หรือห้างหุ้นส่วนนิติบุคคล สําหรับการบริจาคเงินหรือทรัพย์สินเพื่อสนับสนุนการกีฬา ให้แก่ 1)การกีฬาแห่งประเทศไทย 2) คณะกรรมการกีฬาจังหวัด 3)สมาคมกีฬาแห่งจังหวัด 4) สมาคมกีฬาที่ใช้คําว่า "แห่งประเทศไทย" (เช่น สมาคมกีฬาขี่ม้าแห่งประเทศไทย สมาคมกีฬามวลสากลแห่งประเทศไทย สมาคมกีฬาวอลเลย์บอลแห่งประเทศไทย เป็นต้น) หรือกองทุนพัฒนาการกีฬาแห่งชาติ และ 5) กรมพลศึกษา
โดยให้หักลดหย่อนภาษีได้ 2 เท่า ของจํานวนเงินบริจาค ในกรณีบุคคลธรรมดาเมื่อรวมกับเงินบริจาคอื่นตามที่ได้มีพระราชกฤษฎีกาที่ออกตามความในประมวลรัษฎากรกําหนดให้ยกเว้นภาษีเงินได้บุคคลธรรมดาเป็นจํานวน 2 เท่าแล้ว จะต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อน ส่วนกรณีบริษัท หรือห้างหุ้นส่วนนิติบุคคล สามารถหักรายจ่ายได้ 2 เท่า ไม่ว่าจะได้จ่ายเป็นเงินหรือทรัพย์สิน แต่เมื่อรวมกับรายจ่ายบริจาคอื่นแล้วจะต้องไม่เกินร้อยละ 10 ของกําไรสิทธิก่อนหักรายจ่ายเพื่อการกุศลสาธารณะหรือเพื่อการสาธารณะประโยชน์และเพื่อการศึกษา
พร้อมกับให้ยกเว้นภาษีเงินได้บุคคลธรรมดา เงินได้นิติบุคคล ภาษีมูลค่าเพิ่ม ภาษีธุรกิจเฉพาะและอากรแสตมป์ให้แก่บุคคลธรรมดาและบริษัทห้างหุ้นส่วนนิติบุคคลสําหรับการโอนทรัพย์สิน การขายสินค้า หรือการกระทําตราสารอันเนื่องมาจากการบริจาคให้แก่หน่วยรับบริจาคเพื่อสนับสนุนการกีฬาด้วย
น.ส.ไตรศุลี กล่าวว่า การบริจาคจะต้องดําเนินการผ่านระบบบบริจาคอิเล็กทรอนิกส์ (e-Donation) ของกรมสรรพกร ตั้งแต่ 1 ม.ค. 66-31 ธ.ค. 67 รวม 2 ปีภาษี โดยกระทรวงการคลังได้ประมาณการการสูญเสียรายได้และประโยชน์ที่จะได้รับแล้วคาดว่ามาตรการภาษีนี้จะมีผลให้ภาครัฐจัดเก็บภาษีลดลงปีละ 1 ล้านบาท 2 ปี ภาษีรวม 2 ล้านบาท แต่คาดว่าหน่วยรับบริจาคเพื่อสนับสนุนการกีฬาจะได้รับบริจาคปีละประมาณ 8 ล้านบาทเศษ และเป็นการเปิดโอกาสให้ภาคเอกชนและประชาชนมีส่วนร่วมสนับสนุนการกีฬาของประเทศอย่างต่อเนื่อง และเป็นการลดภาระงบประมาณของรัฐในด้านการกีฬาได้อีกทางหนึ่ง
ทั้งนี้ ครม.ยังได้มอบหมายกระทรวงการท่องเที่ยวและกีฬา ขับเคลื่อนสร้างการรับรู้และความเข้าใจมาตรการภาษีแก่ประชาชนทั่วไป รวมถึงสนับสนุนหน่วยรับบริจาคให้ใช้ระบบบริจาคอิเล็กทรอนิกส์ (e-Donation) ของกรมสรรพกรเพื่ออํานวยความสะดวกแก่ผู้บริจาคต่อไป
รัฐบาลไทย-ข่าวทำเนียบรัฐบาล-ครม.อนุมัติ 8,171 ล้านบาท สำหรับก่อสร้าง/ปรับปรุง ซ่อมแซมถนน แหล่งกักเก็บน้ำของอปท.  2,765 โครงการใน 67 จังหวัด
วันอังคารที่ 7 มีนาคม 2566
07/03/2566
ครม.อนุมัติ 8,171 ล้านบาท สําหรับก่อสร้าง/ปรับปรุง ซ่อมแซมถนน แหล่งกักเก็บน้ําของอปท.  2,765 โครงการใน 67 จังหวัด
ครม.อนุมัติ 8,171 ล้านบาท สําหรับก่อสร้าง/ปรับปรุง ซ่อมแซมถนน แหล่งกักเก็บน้ําของอปท.  2,765 โครงการใน 67 จังหวัด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) อนุมัติวงเงิน 8,171,598,800 ล้านบาท เพื่อก่อสร้าง/ปรับปรุง ซ่อมแซมถนน แหล่งกักเก็บน้ํา หรือสิ่งสาธารณประโยชน์อื่นๆ ที่อยู่ในความรับผิดชอบขององค์กรปกครองส่วนท้องถิ่น ซึ่งได้รับความเสียหายจากสาธารณภัย จํานวน 2,765 โครงการ ใน 67 จังหวัด ครอบคลุมทั้งในระดับ อบจ. เทศบาลนคร เทศบาลเมือง เทศบาลตําบล และอบต.
กระทรวงมหาดไทย โดยกรมส่งเสริมการปกครองท้องถิ่นได้สํารวจข้อมูลถนน แหล่งกักเก็บน้ํา หรือสิ่งสาธารณประโยชน์อื่นๆ ที่อยู่ในความรับผิดชอบขององค์กรปกครองส่วนท้องถิ่นที่ได้รับความเสียหายจากสาธารณภัย หรือที่มีความประสงค์ที่จะดําเนินการก่อสร้าง/ปรับปรุง ซ่อมแซม ให้อยู่ในสภาพที่ใช้การได้ มีประสิทธิภาพมากขึ้น อาทิ ก่อสร้างถนนคอนกรีตเสริมเหล็ก ซ่อมแซมถนนลาดยางแอสฟัลห์ติกคอนกรีต (ยางมะตอย) ปรับปรุงถนนลูกรัง การก่อสร้างแนวป้องกันตลิ่งซ่อมแซมเขื่อนป้องกันตลิ่ง ขุดลอกคลอง/หนอง/ลําห้วย/ ซ่อมแซมฝายน้ําล้น/ อาคารน้ําล้น ติดตั้งโครมไฟฟ้าถนนแอลอีดีติด ตั้งโซล่าเซลล์เป็นต้น ทั้งนี้ นอกจากเป็นการช่วยเหลือองค์กรปกครองส่วนท้องถิ่นที่ได้รับผลกระทบจากสาธารณภัย รวมทั้งยังแก้ไขปัญหาความเดือดร้อนให้แก่ประชาชนด้วย//
รัฐบาลไทย-ข่าวทำเนียบรัฐบาล-​ครม.อนุมัติหลักการร่างพระราชกฤษฎีกากำหนดเขตที่ดินที่จะเวนคืนสำหรับก่อสร้างทางส่วนขยายเชื่อมต่อทางหลวงพิเศษหมายเลข7 เข้าสนามบินอู่ตะเภา
วันอังคารที่ 7 มีนาคม 2566
07/03/2566
​ครม.อนุมัติหลักการร่างพระราชกฤษฎีกากําหนดเขตที่ดินที่จะเวนคืนสําหรับก่อสร้างทางส่วนขยายเชื่อมต่อทางหลวงพิเศษหมายเลข7 เข้าสนามบินอู่ตะเภา
​ครม.อนุมัติหลักการร่างพระราชกฤษฎีกากําหนดเขตที่ดินที่จะเวนคืนสําหรับก่อสร้างทางส่วนขยายเชื่อมต่อทางหลวงพิเศษหมายเลข7 เข้าสนามบินอู่ตะเภา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้อนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง เพื่อสร้างทางหลวงพิเศษหมายเลข 7 กรุงเทพมหานคร-บ้านฉาง รวมทางแยกไปบรรจบทางหลวงแผ่นดินหมายเลข34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยาและทางแยกไปบรรจบทางหลวงแผ่นดินหมายเลข3 (บ้านอําเภอ) และทางเข้าท่าอากาศยานนานาชาติอู่ตะเภา
โดยการออกพระราชกฤษฎีกาฯ นี้ ดําเนินการเพื่อให้พนักงานเจ้าหน้าที่มีสิทธิเข้าไปทําการสํารวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัด ซึ่งให้เริ่มเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืนภายใน 180 วัน นับแต่วันที่พระราชกฤษฎีกาใช้บังคับ และพระราชกฤษฎีกาฯ นี้มีกําหนดใช้บังคับ 5 ปี
น.ส.ไตรศุลี กล่าวว่า การดําเนินโครงการซึ่งมีการกําหนดที่ดินที่จะเวนคืนครั้งนี้ เป็นการก่อสร้างส่วนต่อขยายทางหลวงพิเศษหมายเลข7 เพื่อเชื่อมต่อเข้าสนามบินอู่ตะเภา ระยะทาง 1.92 กม. มีปริมาณทรัพย์สินที่ต้องจัดกรรมสิทธิ์ ประกอบด้วยที่ดิน 20 แปลง สิ่งปลูกสร้าง 3 ราย พืชผลต้นไม้ 20 ราย รวมค่าทดแทนในการเวนคืนรวมเป็นเงินงบประมาณ 107.7 ล้านบาท
สําหรับทางหลวงพิเศษหมายเลข7 นี้ ถือเป็นโครงสร้างพื้นฐานสําคัญของเขตพัฒนาพิเศษภาคตะวันออก(อีอีซี) ที่จะช่วยเติมเต็มโครงข่ายคมนาคมให้สมบูรณ์ เชื่อมโยงการคมนาคมขนส่งจากรุงเทพฯ และปริมณฑลไปสู่ภาคตะวันออก ส่งเสริมการให้บริการของโครงการสนามบินอู่ตะเภาเพื่อยกระดับสนามบินนานาชาติเชิงพาณิชย์หลัก แห่งที่3 ในพื้นที่ต่อเนื่องกับกรุงเทพฯ รวมถึงเป็นโครงสร้างพื้นฐานสําคัญของเมืองการบินภาคตะวันออก อันจะทําให้การพัฒนาอีอีซีกลายเป็นเมืองท่าและเมืองธุรกิจที่สําคัญของประเทศ
ทั้งนี้ กรมการปกครองได้สํารวจแผนที่ท้ายพระราชกฤษฎีกาฯ แล้ว และสํานักงบประมาณได้แจ้งว่าจะจัดสรรงบประมาณรายจ่ายประจําปีให้กรมทางหลวงสําหรับดําเนินการจัดกรรมสิทธิ์ เมื่อร่างพระราชกฤษฎีกานี้ใช้บังคับ
รัฐบาลไทย-ข่าวทำเนียบรัฐบาล-​ครม.ไฟเขียว! โรงรับจำนำรัฐกู้เพิ่ม 300 ล้านบาท เป็นเงินทุนหมุนเวียน
วันอังคารที่ 7 มีนาคม 2566
07/03/2566
​ครม.ไฟเขียว! โรงรับจํานํารัฐกู้เพิ่ม 300 ล้านบาท เป็นเงินทุนหมุนเวียน
​ครม.ไฟเขียว! โรงรับจํานํารัฐกู้เพิ่ม 300 ล้านบาท เป็นเงินทุนหมุนเวียน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 มีนาคม 2566 ว่า ครม.อนุมัติการกู้เงินเพื่อใช้ในกิจการของสํานักงานธนานุเคราะห์ ประจําปีงบประมาณ 2566 จํานวน 300 ล้านบาท ตามที่กระทรวงการพัฒนาสังคมและความมั่นคงของมนุษย์เสนอ เพื่อใช้เป็นเงินทุนหมุนเวียนและรองรับธุรกรรมการให้บริการรับจํานําแก่ประชาชนอย่างต่อเนื่อง ทั้งนี้ วงเงินกู้ดังกล่าวได้รับการบรรจุในแผนการบริหารหนี้สาธารณะประจําปีงบประมาณ 2566 แล้ว
ความจําเป็นในการกู้เงินครั้งนี้ สํานักงานธนานุเคราะห์ได้ประมาณการทางการเงินในปีงบประมาณ 2566 และคาดการณ์ว่าจะมีผลประกอบการหรือกําไรสุทธิลดลงจากปีงบประมาณ 2565 จํานวน 89.55 ล้านบาท เนื่องจากปัจจัยทั้งภายในและภายนอกประเทศ อาทิ เศรษฐกิจโลก ความผันผวนของ ราคาทองคํา และการเปิดสาขาใหม่ จํานวน 2 สาขา เป็นต้น ดังนั้น เพื่อให้การดําเนินกิจการมีสภาพคล่องทางเงิน สํานักงานธนานุเคราะห์จึงจําเป็นต้องกู้เงินดังกล่าว
รัฐบาลไทย-ข่าวทำเนียบรัฐบาล-ครม. อนุมัติหลักการ ร่างพ.ร.ฎ. ยกเว้นภาษีเงินได้นิติบุคคลสำหรับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์
วันอังคารที่ 7 มีนาคม 2566
07/03/2566
ครม. อนุมัติหลักการ ร่างพ.ร.ฎ. ยกเว้นภาษีเงินได้นิติบุคคลสําหรับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์
ครม. อนุมัติหลักการ ร่างพ.ร.ฎ. ยกเว้นภาษีเงินได้นิติบุคคลสําหรับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่) พ.ศ. .... (การยกเว้นเงินได้นิติบุคคลสําหรับเงินอุดหนุนตามมาตรการสนับสนุนการใช้ยานยนต์ไฟฟ้าและประเภทรถยนต์และรถจักรยานยนต์) เป็นการยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลสําหรับเงินได้ที่ได้รับเป็นเงินอุดหนุนจากรัฐตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ เป็นเงินได้ที่ได้รับการยกเว้นโดยไม่ต้องนํามาคํานวณกําไรสุทธิเพื่อเสียภาษีเงินได้นิติบุคคล  ทั้งนี้ จะช่วยสนับสนุนให้ราคาของรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) ลดลง ส่งผลให้ผู้บริโภคเกิดความต้องการซื้อยานยนต์ไฟฟ้าที่มีราคาถูกลง ทําให้ผู้ประกอบการมีความมั่นใจในการลงทุน และเป็นการสร้างแรงจูงใจให้มีการผลิตรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) เพิ่มขึ้นในอนาคต
สาระสําคัญของร่างพระราชกฤษฎีกา
-ผู้ได้รับสิทธิประโยชน์ : บริษัทหรือห้างหุ้นส่วนนิติบุคคล ที่ได้รับเป็นเงินอุดหนุนจากรัฐตามมาตรการสนับสนุนการใช้ยานยนต์ไฟฟ้า
-สิทธิประโยชน์ : ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล ที่ได้รับเป็นเงินอุดหนุนจากรัฐตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ สําหรับรอบระยะเวลาบัญชีที่ได้ใช้สิทธินั้น
-เงื่อนไข : บริษัทหรือห้างหุ้นส่วนนิติบุคคลทต้องปฏิบัติตามหลักเกณฑ์ วิธีการ และเงื่อนไขที่กรมสรรพสามิตประกาศกําหนด อาทิ เป็นผู้ประกอบอุตสาหกรรมที่มีโรงงานอุตสาหกรรมตั้งอยู่ในเขตปลอดอากรเขตประกอบการเสรี เป็นผู้นําเข้าที่ได้รับการแต่งตั้งให้เป็นตัวแทนจําหน่ายอย่างเป็นทางการ เป็นต้น
หากบริษัทหรือห้างหุ้นส่วนนิติบุคคลที่ได้ใช้สิทธิยกเว้นภาษีเงินได้นิติบุคคล และต่อมาไม่ปฏิบัติตามหลักเกณฑ์ วิธีการ และเงื่อนไขตามที่กรมสรรพสามิตประกาศกําหนด บริษัทหรือห้างหุ้นส่วนนิติบุคคลนั้นจะต้องนําเงินได้ที่ได้ใช้สิทธิยกเว้นภาษีเงินได้นิติบุคคลไปแล้วไปรวมเป็นรายได้ในการคํานวณกําไรสุทธิเพื่อเสียภาษีเงินได้นิติบุคคลในรอบระยะเวลาบัญชีที่ได้ใช้สิทธินั้น ทั้งนี้ ตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
-วันที่มีผลบังคับใช้ : ถัดจากวันประกาศในราชกิจจานุเบกษา
กระทรวงการคลัง รายงานว่า มาตรการนี้ไม่อยู่ในประมาณการรายได้ประจําปีงบประมาณ แต่ได้ประมาณการจากการจ่ายเงินอุดหนุนตามมาตรการดังกล่าวตั้งแต่ปี พ.ศ. 2565 – 2568 จํานวน 43,000 ล้านบาท คิดเป็นรายได้ภาษีเงินได้นิติบุคคลที่จะสูญเสียประมาณ 8,600 ล้านบาท แต่จะเป็นการสนับสนุนให้มีความต้องการการใช้ยานยนต์ไฟฟ้าและทําให้มีการลงทุนในอุตสาหกรรมที่เกี่ยวข้องกับยานยนต์ไฟฟ้าในประเทศเพิ่มขึ้น รวมทั้งจะทําให้มีการจ้างงานและการพัฒนาฝีมือแรงงานในอุตสาหกรรมดังกล่าวเพิ่มขึ้น
รัฐบาลไทย-ข่าวทำเนียบรัฐบาล-ปลัดดีอีเอส ประชุมขับเคลื่อนการใช้ระบบ e-Document องค์กรปกครองส่วนท้องถิ่น
วันอังคารที่ 7 มีนาคม 2566
ปลัดดีอีเอส ประชุมขับเคลื่อนการใช้ระบบ e-Document องค์กรปกครองส่วนท้องถิ่น
ปลัดดีอีเอส ประชุมขับเคลื่อนการใช้ระบบ e-Document องค์กรปกครองส่วนท้องถิ่น
วันนี้ (07 มี.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมให้คําปรึกษา แนะนํา รับฟังความคิดเห็นปัญหาและอุปสรรคและข้อเสนอแนะในการขับเคลื่อนการใช้ระบบ e-Document ขององค์กรปกครองส่วนท้องถิ่น โดยมี นายณรงค์ศักดิ์ โอสถธนากร ผู้ว่าราชการจังหวัดปทุมธานี พร้อมด้วยผู้บริหาร และเจ้าหน้าที่ ให้การต้อนรับ ณ ห้องประชุมบัวหลวง ที่ ศาลากลางจังหวัดปทุมธานี
___________________
รัฐบาลไทย-ข่าวทำเนียบรัฐบาล-​ครม.รับทราบ 16 หน่วยงาน ดำเนินกิจกรรมตามโครงการจิตอาสาพระราชทาน รอบเดือนต.ค.-ธ.ค. 65 รวม 18,466 ครั้ง มีผู้เข้าร่วม 1,280,611 คน ณ สิ้นปี 65
วันอังคารที่ 7 มีนาคม 2566
07/03/2566
​ครม.รับทราบ 16 หน่วยงาน ดําเนินกิจกรรมตามโครงการจิตอาสาพระราชทาน รอบเดือนต.ค.-ธ.ค. 65 รวม 18,466 ครั้ง มีผู้เข้าร่วม 1,280,611 คน ณ สิ้นปี 65
​ครม.รับทราบ 16 หน่วยงาน ดําเนินกิจกรรมตามโครงการจิตอาสาพระราชทาน รอบเดือนต.ค.-ธ.ค. 65 รวม 18,466 ครั้ง มีผู้เข้าร่วม 1,280,611 คน ณ สิ้นปี 65 มีประชาชนทั่วประเทศลงทะเบียนเป็นจิตอาสาแล้วกว่า 7 ล้านคน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้รับทราบผลการดําเนินโครงการจิตอาสาพระราชทาน ประจําเดือนต.ค.-ธ.ค.65 ตามที่สํานักปลัดสํานักนายกรัฐมนตรี(สปน.) เสนอ โดย สปน. ระบุถึงรายงานของกระทรวงมหาดไทยถึงผลการลงทะเบียนเป็นจิตอาสาพระราชทาน ณ วันที่ 31 ธ.ค. 66 มีประชาชนลงทะเบียนแล้ว 7,004,562 คน จําแนกเป็นกรุงเทพมหานคร 459,756 คน ส่วนภูมิภาค 6,544,806 คน เป็นชาย 3,144,409 คน และหญิง 3,860,153 คน
ระหว่างเดือนต.ค.-ธ.ค. 65 มี 16 หน่วยงาน ได้จัดกิจกรรมจิตอาสารวมทั้งสิ้น 18,466 ครั้ง มีผู้เข้าร่วมกิจกรรม 1,280,611 คน ประกอบด้วย กระทรวงกลาโหม,กระทรวงการคลัง, กระทรวงการต่างประเทศ, กระทรวงพัฒนาสังคมและความมั่นคงของมนุษย์, กระทรวงทรัพยากรธรรมชาติและสิ่งแวดล้อม, กระทรวงพลังงาน, กระทรวงพาณิชย์, กระทรวงมหาดไทย, กระทรวงยุติธรรม, กระทรวงวัฒนธรรม, กระทรวงศึกษาธิการ, กระทรวงสาธารณสุข, กระทรวงอุตสาหกรรม, กรมประชาสัมพันธ์, สํานักงานตํารวจแห่งชาติ และกองอํานวยการรักษาความมั่นคงภายในราชอาณาจักร
น.ส.ไตรศุลี กล่าวว่า สําหรับกิจกรรมจิตอาสาทั้งหมด 18,466 ครั้ง แยกเป็น 4 กลุ่มหลัก ประกอบด้วย 1)จิตอาสาพัฒนา 17,061 ครั้ง เช่น การปรับปรุงภูมิทัศน์และทําความสะอาดศาสนสถาน โรงเรียน สถานที่ราชการ การอํานวยความสะดวกประชาชน การบําเพ็ญประโยชน์ การบริจาคโลหิต มอบสิ่งของแก่ผู้ยากไร้ การปลูกต้องไม้พัฒนาแหล่งน้ํา เป็นต้น
2)จิตอาสาภัยพิบัติ 1,064 ครั้ง เช่น การช่วยเหลือประชาชนที่ประสบอุทกภัย วาตภัย และภัยหนาว การอบรมป้องกันอัคคีภัย 3)จิตอาสาเฉพาะกิจ เช่น การอํานวยความสะดวกประชาชนที่เข้าร่วมในงานพระราชพิธี การจัดเตรียมสถานที่ร่วมพิธีเนื่องในวันสําคัญ การบริจาคโลหิตถวายเป็นพระราชกุศล 4)วิทยากรจิตอาสา904 จํานวน 24 ครั้ง โดยเป็นการบรรยายความรู้เกี่ยวกับบทบาทหน้าที่กิจกรรมจิตอาสา สถาบันพระมหากษัตริย์กับประเทศไทยและโครงการจิตอาสาพระราชทานตามแนวพระราชดําริ
รัฐบาลไทย-ข่าวทำเนียบรัฐบาล-กรมเจ้าท่า ตรวจเข้มต่อเนื่อง เรือภัตตาคาร เรือท่องเที่ยวในแม่น้ำเจ้าพระยา
วันอังคารที่ 7 มีนาคม 2566
กรมเจ้าท่า ตรวจเข้มต่อเนื่อง เรือภัตตาคาร เรือท่องเที่ยวในแม่น้ําเจ้าพระยา
...
กรมเจ้าท่า ตรวจเข้มต่อเนื่อง เรือภัตตาคาร เรือท่องเที่ยวในแม่น้ําเจ้าพระยา
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่าดูแลด้านความปลอดภัยและอํานวยความสะดวก การเดินทางทางน้ําทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมาย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการกลุ่มตรวจการเดินเรือ นํากําลังเจ้าหน้าที่งานตรวจการณ์ และเรือตรวจการณ์เจ้าท่า 170 ออกตรวจเรือภัตตาคารที่ออกให้บริการในช่วงค่ํา เพื่อตรวจตราและดูแลความปลอดภัยของเรือภัตตาคารที่ให้บริการในบริเวณแม่น้ําเจ้าพระยา โดยมีการประชาสัมพันธ์ให้ลดการใช้เสียงที่ก่อให้เกิดความรําคาญแก่ประชาชนที่อาศัยบริเวณริมแม่น้ําเจ้าพระยา เน้นย้ํา ประชาสัมพันธ์ ให้ผู้ควบคุมเรือกําชับในเรื่องการใช้เครื่องเสียงสําหรับกิจกรรมบนเรือภัตตาคาร พร้อมทั้งอํานวยความสะดวกด้านการจราจรทางน้ําในแม่น้ําเจ้าพระยา ดังนี้
1. วิทยุประชาสัมพันธ์ให้นายเรือของเรือภัตตาคารที่ให้บริการบริเวณแม่น้ําเจ้าพระยา เคร่งครัดให้ใช้เครื่องเสียงอยู่ในระดับที่ไม่รบกวนประชาชนที่อาศัยบริเวณริมแม่น้ําเจ้าพระยา โดยมีเรือที่พบดังนี้
- เรือ สไมล์ ริเวอร์ไซด์
- เรือ เวล่า ครูซ
- เรือ วันเดอะฟูลเพิร์ล
- เรือ เดอะแกรนด์ เจ้าพระยา ครูซ
- เรือ ริเวอร์ สตาร์ ปริ้นเซส
- เรือ รอยัลปริ๊นเซส ครูซ
- เรือ เจ้าพระยาปริ๊นเซส 1
- เรือ เจ้าพระยาปริ๊นเซส 2
- เรือ เจ้าพระยาปริ๊นเซส 7
- เรือ เจ้าพระยาปริ้นเซส 5
- เรือ แซฟฟรอน ครูซ
- เรือ เมอริเดียน อลังกา
- เรือ อลังกา ครูส
2. จัดชุดตรวจบนท่าเรือไอคอนสยาม และเอเชียทีคดูแลด้านความปลอดภัย ก่อนลงเรือและขณะอยู่บนเรือ โดยเฉพาะกิจกรรมที่ก่อให้เกิดเสียง สร้างการรบกวนต่อชุมชนที่อาศัยบริเวณริมฝั่งแม่น้ําเจ้าพระยา
ทั้งนี้ เรือภัตตาคารทุกลํา ให้ความร่วมมือ พร้อมปฏิบัติตามกฏ ระเบียบที่กรมเจ้าท่าขอความร่วมมือเป็นอย่างดี หากประชาชนท่านใดพบเห็นเหตุการณ์ความไม่ปลอดภัยทางน้ําโทร.สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ทัพนักกีฬาไทย ทำผลงานได้อย่างยอดเยี่ยมในการแข่งขันในเวทีระดับโลก ขอบคุณผู้มีส่วนเกี่ยวข้องทุกคนที่ร่วมสร้างชื่อให้ประเทศ
วันอังคารที่ 7 มีนาคม 2566
07/03/2566
โฆษกรัฐบาลเผย นายกฯ ปลื้ม ทัพนักกีฬาไทย ทําผลงานได้อย่างยอดเยี่ยมในการแข่งขันในเวทีระดับโลก ขอบคุณผู้มีส่วนเกี่ยวข้องทุกคนที่ร่วมสร้างชื่อให้ประเทศ
โฆษกรัฐบาลเผย นายกฯ ปลื้ม ทัพนักกีฬาไทย ทําผลงานได้อย่างยอดเยี่ยมในการแข่งขันในเวทีระดับโลก ขอบคุณผู้มีส่วนเกี่ยวข้องทุกคนที่ร่วมสร้างชื่อให้ประเทศ ผลักดัน ฝึกซ้อมจนนักกีฬาไทยมีชื่อเสียงเทียบเท่านักกีฬาโลก
วันที่ 7 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทัพนักกีฬาทีมชาติไทย ที่สามารถคว้ารางวัลจากการแข่งขันมาได้ในหลากหลายชนิดกีฬา ได้แก่ กีฬาเทคบอล ในการแข่งขัน ดูไบ เอเชี่ยน เทคบอล ทัวร์ 2023 (Dubai Asian Teqball Tour 2023) และ กีฬาสนุกเกอร์ ในการแข่งขันสนุกเกอร์หญิงชิงแชมป์โลก 2023 (World Women's Snooker Championship 2023)
โฆษกประจําสํานักนายกรัฐมนตรี กล่าวว่า ผลงานทัพนักกีฬาเทคบอลไทย ชนะได้รับรางวัลชนะเลิศ 2 รางวัล และ รองชนะเลิศอีก 2 รางวัล จากการแข่งขันรายการ Dubai Asian Teqball Tour 2023 ที่สหรัฐอาหรับเอมิเรตส์ ระหว่างวันที่ 2- 5 มีนาคม 2566 ซึ่งในรอบชิงชนะเลิศ ประเภทหญิงคู่ ทีมไทยพบกันเอง ระหว่าง สุภาวดี วงศ์คําจันทร์ กับจุฑาทิพย์ กันทะธง พบกับ จริยา สีสวาท กับอารียา หอมดี โดยคู่ สุภาวดี กับ จุฑาทิพย์ เอาชนะไปได้ 2-0 เซตคะแนน 12-11, 12-9 ถือเป็นแชมป์แรกในประวัติศาสตร์ของทีมเทคบอลไทยในระดับนานาชาติ ในขณะที่ ประเภทคู่ผสม สุภาวดี วงศ์คําจันทร์ กับพักตร์พงษ์ เดชเจริญ เอาชนะ เพทรา พีชี่ (Petra Pechy) และ อดัม บลาสโซวิค (Adam Blazsovics) คู่มือ 1 ของโลกจากฮังการี 2-0 เซต ด้วยคะแนน 12-8, 12-7 และในประเภทชายคู่ อุเทน กู้เขียว กับ พักตร์พงษ์ เดชเจริญ ได้รางวัลรองชนะเลิศ จากการแข่งขันกับคซาบา บันยิค (Csaba Banyik) กับ บาลาซ คัทซ์ (Balazs Katz) คู่มือ 3 ของโลกจากฮังการี 1-2 เซต 7-12, 12-9 และ 6-11 ถือเป็นผลงานที่ยอดเยี่ยม สร้างประวัติศาสตร์ให้กับทีมนักกีฬาไทยในระดับนานาชาติ
โฆษกประจําสํานักนายกรัฐมนตรี กล่าวเพิ่มเติมว่า นอกจากนี้ในรายการแข่งขันสนุกเกอร์หญิงชิงแชมป์โลก 2023 (World Women's Snooker Championship 2023) ที่ไฮเอนด์ สนุกเกอร์คลับ (Hi-End Snooker Club) กรุงเทพมหานคร เมื่อวันที่ 4 มีนาคม 2566 ผลการแข่งขันปรากฎว่า ในประเภทหญิงเดี่ยว รอบชิงชนะเลิศ “ใบพัด ศรีราชา" หรือ ศิริภาพร นวนทะคําจัน สามารถเอาชนะ ไป่ หยู่หลู (Bai Yulu) นักกีฬาชาวจีน รับตําแหน่งแชมป์โลกได้สําเร็จด้วย 6-3 เฟรม ซึ่งเป็นเกมส์การแข่งขันที่ยาวนานถึง 8 ชั่วโมง
“นายกรัฐมนตรี ชื่นชมผลงานนักกีฬาไทย ในการแข่งกีฬาทั้ง 2 ประเภท สามารถทําผลงานออกมาได้อย่างยอดเยี่ยม ซึ่งนายกรัฐมนตรีเชื่อมั่นว่านักกีฬาไทยมีศักยภาพ ความตั้งใจ มุ่งมั่น ขยันฝึกซ้อม และทักษะในการแข่งขันเทียบเท่านักกีฬาโลก ทั้งนี้ นายกรัฐมนตรี ได้ขอบคุณไปยังทัพนักกีฬาไทยทุกประเภทที่สร้างชื่อเสียงให้ชาติไทย และผู้มีส่วนเกี่ยวข้องทุกคนที่ร่วมช่วยผลักดันความสามารถของนักกีฬาในการแข่งขันเสมอมา” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. เคาะงบ 826 ลบ. ช่วยเหลือ “ผู้เสพ/ผู้ติดยาเสพติด” ของศูนย์ฟื้นฟูภาพทางสังคมจังหวัด จำนวน 100,000 คน
วันอังคารที่ 7 มีนาคม 2566
ครม. เคาะงบ 826 ลบ. ช่วยเหลือ “ผู้เสพ/ผู้ติดยาเสพติด” ของศูนย์ฟื้นฟูภาพทางสังคมจังหวัด จํานวน 100,000 คน
.....
ที่ประชุมครม. (28 ก.พ. 66) อนุมัติงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่าย เพื่อกรณีฉุกเฉินหรือจําเป็น วงเงิน 826.68 ล้านบาท
.
สําหรับเป็นค่าใช้จ่าย “โครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด” ซึ่งเป็นโครงการที่สืบเนื่องมาจากนโยบายของรัฐบาล เพื่อการแก้ไขปัญหายาเสพติดอย่างเร่งด่วน
.
กลุ่มเป้าหมายที่จะได้รับความช่วยเหลือผ่านโครงการฯ ได้มาจากข้อมูลของกรมการปกครอง ที่ดําเนินการสํารวจ รวบรวมและจัดทําบัญชีรายชื่อผู้ค้ายาและผู้เสพยาเสพติดในหมู่บ้านทั่วประเทศ 119,195 คน และดําเนินการคัดกรองเหลือ 100,000 คน
.
โดยมีระยะเวลาดําเนินโครงการ ตั้งแต่การค้นหากลุ่มเป้าหมาย การฝึกอบรม และติดตามดูแลหลังผ่านการอบรมเป็นเวลา 1 ปี ตั้งแต่ ต.ค. 65 - ก.ย. 66 (อบรมกลุ่มเป้าหมายจะดําเนินการ 15 วัน)
.
ประโยชน์ของโครงการดังกล่าว ผู้เสพติดจะได้รับการช่วยเหลือตามหลัก “ผู้เสพคือผู้ป่วย” ที่ต้องได้รับการบําบัดรักษา และป้องกันไม่ให้กลุ่มเสี่ยงเข้าไปเป็นเหยื่อยาเสพติด โดยใช้กระบวนการมีส่วนร่วมของทุกภาคส่วน รวมทั้งกิจกรรมต่าง ๆ เพื่อเสริมสร้างความเข้มแข็งทางร่างกาย จิตใจ และปรับเปลี่ยนทัศนคติการใช้ชีวิต นอกจากนี้ยังมีการฝึกอาชีพและการประกอบอาชีพให้ด้วย
.
อ่านเพิ่มเติม คลิกhttps://www.thaigov.go.th/news/contents/details/65557
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม.ไฟเขียวเพิ่มรายการยาต้านไวรัส Molnupiravir ในบัญชียาของ UCEP Plus
วันอังคารที่ 7 มีนาคม 2566
07/03/2566
​ครม.ไฟเขียวเพิ่มรายการยาต้านไวรัส Molnupiravir ในบัญชียาของ UCEP Plus
​ครม.ไฟเขียวเพิ่มรายการยาต้านไวรัส Molnupiravir ในบัญชียาของ UCEP Plus
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้เห็นชอบหลักเกณฑ์ วิธีการและเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต [กรณีโรคติดเชื้อไวรัสโคโรนา 2019 หรือโควิด19] หรือ หลักเกณฑ์ UCEP Plus (ฉบับที่3) โดยมีสาระสําคัญเป็นการแก้ไขหลักเกณฑ์ UCEP Plus และที่แก้ไขเพิ่มเติม ซึ่งใช้บังคับมาตั้งแต่วันที่ 16 มี.ค. 65 เป็นต้นมา เพื่อเพิ่มรายการยาต้านไวรัสโควิด19 ในบัญชีและอัตราค่าใช้จ่ายแนบท้ายหลักเกณฑ์ฯ ค่ายา จํานวน 1 รายการ ได้แก่ รายการการยาต้านไวรัส Molnupiravir 200 mg ในอัตรา 15 บาท/เม็ด โดยให้มีผลตั้งแต่วันที่ ครม. มีมติอนุมัติเป็นต้นไป
ทั้งนี้ เนื่องจากปัจจุบันองค์การเภสัชกรรมและบริษัทยาสามารถจําหน่ายยา Molnupiravir ให้แก่โรงพยาบาลเอกชนได้แล้ว จึงสามารถกําหนดอัตราค่าใช้จ่ายที่แน่นอนสําหรับยา Molnupiravir ในบัญชีและอัตราค่าใช้จ่ายหลักเกณฑ์ UCEP Plus ได้
น.ส.ไตรศุลี กล่าวว่า หลังการเพิ่มรายการยาข้างต้นแล้ว จะทําให้รายการยาต้านไวรัสโควิด19 ในบัญชีและอัตราค่าใช้จ่ายแนบท้ายหลักเกณฑ์ UCEP Plus มี 2 รายการ ได้แก่ Favipiravia 200 mg ราคา 14.50 บาทต่อหน่วย (รายการเดิม) และ Molnupiravir 200 mg ราคา 15 บาทต่อหน่วย(เพิ่มเติมครั้งนี้)
ส่วนกรณียาต้านไวรัส 3 รายการ ได้แก่ Remdesivir, Nirmatrelvir/Ritonavir และ Tixagevimab/Cilgavimab(Long-acting Antibody) ให้เบิกยาหรืออัตราค่าใช้จ่ายจากกองทุนของผู้มีสิทธิได้รับการรักษาพยาบาลตามกฎหมายว่าด้วยหลักประกันสุขภาพแห่งชาติ หรือกฎหมายว่าด้วยประกันสังคม หรือกฎหมายว่าด้วยเงินทดแทน หรือจากส่วนราชการหรือองค์กรปกครองส่วนท้องถิ่น หรือรัฐวิสาหกิจ หรือหน่วยงานอื่นของรัฐ ตามหลักเกณฑ์ วิธีการ และเงื่อนไขที่กองทนุของผู้มีสิทธิแต่ละกองทุนกําหนดแล้วแต่กรณี
รัฐบาลไทย-ข่าวทำเนียบรัฐบาล-​ครม. อนุมัติโครงการส่งเสริมการลดต้นทุนการผลิตข้าวรักษ์โลก BCG Model  วงเงิน 875  ล้านบาท เพื่อยกระดับมาตรฐานข้าวไทย สู่การแข่งขันในตลาดโลก
วันอังคารที่ 7 มีนาคม 2566
07/03/2566
​ครม. อนุมัติโครงการส่งเสริมการลดต้นทุนการผลิตข้าวรักษ์โลก BCG Model  วงเงิน 875  ล้านบาท เพื่อยกระดับมาตรฐานข้าวไทย สู่การแข่งขันในตลาดโลก
​ครม. อนุมัติโครงการส่งเสริมการลดต้นทุนการผลิตข้าวรักษ์โลก BCG Model  วงเงิน 875  ล้านบาท เพื่อยกระดับมาตรฐานข้าวไทย สู่การแข่งขันในตลาดโลก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) อนุมัติโครงการส่งเสริมการลดต้นทุนการผลิตข้าวรักษ์โลก BCG Model ภายใต้กรอบวงเงิน 874,832,000 ล้านบาท เพื่อเป็นค่าใช้จ่ายในการจัดหาปัจจัยการผลิตและเครื่องจักรกลการเกษตร ตามแผนความต้องการของศูนย์ข้าวชุมชน 292 ศูนย์ เป้าหมายพื้นที่ดําเนินการ 58,400 ไร่ และพื้นที่ให้บริการ 60 ล้านไร่ โดยปรับปรุงกระบวนการเพาะปลูกข้าว เน้นการทํานาแบบประณีต คือ การใช้ระบบชีวมวล ชีวภาพ และจุลินทรีย์ที่ลด ละ เลิก การใช้สารเคมี ส่งเสริมการทํานาแบบยั่งยืน สร้างความเข้มแข็งให้กลุ่มเกษตรกร
สําหรับพื้นที่ และขอบเขตการดําเนินการพื้นที่ผลิตและกระจายเมล็ดพันธุ์ข้าวคุณภาพดี อยู่ในกลุ่มของศูนย์ข้าวชุมชนที่ได้ขึ้นทะเบียนกับกรมการข้าว จํานวน 292 ศูนย์ ในพื้นที่ 74 จังหวัด ซึ่งเป็นศูนย์ข้าวชุมชนที่มีความพร้อมในการดําเนินงานตามเงื่อนไขของโครงการฯ โดยดําเนินการศูนย์ละ 200 ไร่ เพื่อปลูกข้าวรักษ์โลก ซึ่งมีรูปแบบการเกษตรแบบยั่งยืน ไม่มีการเผาฟาง ไม่ใช้ปุ๋ยเคมีหรือลดการใช้สารเคมีป้องกันกําจัดศัตรูข้าว มีการจัดการศัตรูข้าวด้วยการใช้จุลินทรีย์เพื่อการเกษตรและสารชีวภัณฑ์ มีการใช้เครื่องจักรกลทางการเกษตรและเทคโนโลยีนวัตกรรมสมัยใหม่ เพื่อลดต้นทุนในการผลิต ลดความเสียหายอันเกิดจากศัตรูข้าวหรือกิจกรรมการทํานา และเพิ่มศักยภาพในการผลิตข้าวคุณภาพดีปลอดสารพิษ ลดการปล่อยก๊าซเรือนกระจก เป็นมิตรกับสิ่งแวดล้อม เพิ่มผลผลิตต่อไร่ ส่งผลดีต่อสุขภาพและรายได้ของเกษตรกรที่จะเพิ่มขึ้น
เงื่อนไขคุณสมบัติของศูนย์ข้าวชุมชนที่เข้าร่วมโครงการได้แก่ 1) เป็นศูนย์ข้าวชุมชนที่ขึ้นทะเบียนกับกรมการข้าวแล้วเสนอความต้องการขอรับการสนับสนุนงบประมาณตามเงื่อนไข 2) เป็นศูนย์ข้าวชุมชนที่จดทะเบียนวิสาหกิจชุมชน ประเภทนิติบุคคล 3) เป็นศูนย์ข้าวชุมชนที่มีความพร้อมในการผลิตข้าวคุณภาพดีได้มาตรฐาน ลด ละเลิกการใช้ปุ๋ยเคมีและสารเคมีในการป้องกันกําจัดศัตรูข้าว และ 4) ศูนย์ข้าวชุมชน ที่ขอรับการสนับสนุนโครงการฯ ต้องดําเนินโครงการและกิจกรรมที่ไม่ซ้ําซ้อนกับโครงการอื่น ๆ ภายใต้แผนงาน/โครงการ งบประมาณรายจ่ายประจําปีงบประมาณ พ.ศ. 2566 ของส่วนราชการอื่น ๆ
นายกรัฐมนตรีย้ําในที่ประชุมคณะรัฐมนตรีว่า รัฐบาลได้ให้ความสําคัญในการปรับเปลี่ยนการทําการเกษตร โดยต้องให้ความสําคัญตั้งแต่ปัจจัยการผลิต เมล็ดพันธุ์ เพื่อให้เกิดส่วนต่างระหว่างต้นทุนและราคาขาย เพิ่มมากขึ้น ซึ่งปัจจุบันได้มีการส่งเสริมการผลิตข้าวรักษ์โลกในหลายพื้นที่แล้ว และได้ผลตอบรับเป็นอย่างดี ///
รัฐบาลไทย-ข่าวทำเนียบรัฐบาล-​ครม.เห็นชอบให้ออกสลากการกุศล 3 โครงการ วงเงินรวม 921.45 ล้านบาท
วันอังคารที่ 7 มีนาคม 2566
07/03/2566
​ครม.เห็นชอบให้ออกสลากการกุศล 3 โครงการ วงเงินรวม 921.45 ล้านบาท
​ครม.เห็นชอบให้ออกสลากการกุศล 3 โครงการ วงเงินรวม 921.45 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้เห็นชอบให้มีการออกสลากการกุศลเพื่อสนับสนุนโครงการที่ผ่านการกลั่นกรองจากคณะกรรมการพิจารณาโครงการสลากการกุศล จํานวน 3 โครงการ วงเงินรวมทั้งสิ้น 921.45 ล้านบาท
สําหรับการพิจารณาให้ออกสลากการกุศลเพิ่มเติมครั้งนี้ เป็นไปตามนโยบายที่รัฐบาลสนับสนุนให้หน่วยงานสามารถออกสลากการกุศลเพื่อระดมทุนสําหรับโครงการเพื่อสาธารณประโยชน์ต่างๆ ได้ เพื่อเป็นการแบ่งเบาภาระงบประมาณรัฐอีกทางหนึ่ง ซึ่งที่ผ่านมา ครม. ได้อนุมัติกรอบให้หน่วยงานต่างๆ สามารถออกสลากการกุศลได้รวมไม่เกิน 10,000 ล้านบาท และให้ให้กระทรวงการคลังตั้งคณะกรรมการฯ ในการพิจารณากลั่นกรองโครงการสลากการกุศลของหน่วยงานต่างๆ ก่อนเสนอกระทรวงการคลัง เพื่อเสนอ ครม.
น.ส.ไตรศุลี กล่าวว่า ภายใต้กรอบวงเงินที่ ครม. ได้กําหนดให้หน่วยงานได้รับอนุมัติให้ออกสลากการกุลไปแล้ว 16 โครงการ วงเงินรวม 8,239.93 ล้านบาท และเมื่อรวมกับการเห็นชอบครั้งนรี้แล้วจะรวมเป็น 19 โครงการ วงเงินรวม 9,161.38 ล้านบาท
สําหรับ 3 โครงการที่ได้รับความเห็นชอบให้ออกสลากการกุศลได้ในครั้งนี้ ประกอบด้วย 1) โครงการขยายพื้นที่บริการ เพิ่มศักยภาพการให้บริการรักษาพยาบาลและการรองรับโรคอุบัติใหม่ อุบัติซ้ําโรงพยาบาลสงขลานครินทร์ คณะแพทยศาสตร์ มหาวิทยาลัยสงขลานครินทร์ วงเงิน 604.19 ล้านบาท 2) โครงการศูนย์นวัตกรรมด้านการแพทย์ พลังงานและสิ่งแวดล้อม ของโรงพยาบาลราชวิถี กรมการแพทย์ วงเงิน 67.26 ล้านบาท และ 3)โครงการก่อสร้างศูนย์ฝึกอบรมต่อต้านการทุจริตแห่งประเทศไทย ของมูลนิธิต่อต้านการทุจริตแห่งประเทศ วงเงิน 250 ล้านบาท
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนการดำเนินงานของคณะกรรมการนโยบายอาสาสมัครเกษตร ครั้งที่ 1/2566
วันอังคารที่ 7 มีนาคม 2566
กระทรวงเกษตรฯ ขับเคลื่อนการดําเนินงานของคณะกรรมการนโยบายอาสาสมัครเกษตร ครั้งที่ 1/2566
กระทรวงเกษตรฯ ขับเคลื่อนการดําเนินงานของคณะกรรมการนโยบายอาสาสมัครเกษตร ครั้งที่ 1/2566
วันอังคารที่ 7 มีนาคม 2566 เวลา 13.30 น. ปลัดกระทรวงเกษตรและสหกรณ์ มอบหมายให้ นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการนโยบายอาสาสมัครเกษตร ครั้งที่ 1/2566 ณ ห้องประชุม 134 - 135 อาคาร 1 ชั้น 3 กระทรวงเกษตรและสหกรณ์ เพื่อขับเคลื่อนการดําเนินงานอาสาสมัครเกษตรของกระทรวงเกษตรและสหกรณ์ดําเนินการไปอย่างต่อเนื่อง
โดยที่ประชุมรับทราบประเด็น 1) โครงการสัมมนาเกษตร พ.ศ 2566 2) โครงการศูนย์เรียนรู้การเพิ่มประสิทธิภาพการผลิตสินค้าเกษตร(กรมส่งเสริมการเกษตรร่วมกับสํานักงานเศรษฐกิจการเกษตร) และ 3) ข้อมูลหน่วยงาน-หมายเลขโทรศัพท์ผู้รับผิดชอบงานอาสาสมัครเกษตร และร่วมกันพิจารณา ใน 3 ประเด็น คือ 1) การกําหนดแผน/ผลการปฏิบัติงานของอาสาสมัครเกษตรหมู่บ้าน (อกม.) 2) การขับเคลื่อนการดําเนินงานอาสาสมัครเกษตรของกระทรวงเกษตรและสหกรณ์ 3) การแต่งตั้งบุคคลเป็นที่ปรึกษาและผู้ทรงคุณวุฒิในคณะกรรมการนโยบายอาสาสมัครเกษตร
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ NASDA พร้อมส่งเสริมความร่วมมือด้านการค้าและการลงทุนภาคการเกษตร
วันอังคารที่ 7 มีนาคม 2566
กระทรวงเกษตรฯ จับมือ NASDA พร้อมส่งเสริมความร่วมมือด้านการค้าและการลงทุนภาคการเกษตร
กระทรวงเกษตรฯ จับมือ NASDA พร้อมส่งเสริมความร่วมมือด้านการค้าและการลงทุนภาคการเกษตร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ หารือร่วมกับ นายฮิวจ์ เวทเธอร์ส Mr.Hugh Weathers Commissioner National Association of State Department of Agriculture (NASDA) และคณะ National Association of Departments of Agriculture (NASDA) โดยมี ผู้บริหารหน่วยงานสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ โดยมีประเด็นหารือที่สําคัญ อาทิ การส่งเสริมความร่วมมือด้านการค้าและการลงทุนภาคการเกษตร รวมถึงรับฟังนโยบายยุทธศาสตร์ด้านเกษตรของประเทศไทย
ทั้งนี้ กระทรวงเกษตรฯ ได้ขับเคลื่อนยุทธศาสตร์และนโยบายที่สอดคล้องกับแผนพัฒนาเศรษฐกิจและสังคมแห่งชาติ ฉบับที่ 13 (ค.ศ. 2023 – 2027) ซึ่งมีนโยบายด้านการเกษตรที่สําคัญ ได้แก่ ยุทธศาสตร์ตลาดนําการผลิต ยุทธศาสตร์เทคโนโลยีเกษตร 4.0 ยุทธศาสตร์ “3S” (Safety – Security – Sustainability) ยุทธศาสตร์การบริหารเชิงรุกแบบบูรณาการกับทุกภาคส่วน และยุทธศาสตร์เกษตรกรรมยั่งยืนตามแนวทางศาสตร์พระราชา นอกจากนี้ กระทรวงเกษตรฯ ได้ขับเคลื่อนภาคเกษตรด้วยโมเดลเศรษฐกิจ BCG ได้แก่ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) โดยมีเป้าหมายหลัก คือ ปรับเปลี่ยนระบบการเกษตรของประเทศไทยสู่ 3 สูง ได้แก่ ประสิทธิภาพสูง มาตรฐานสูง และ รายได้สูง รวมทั้งหารือแนวทางความร่วมมือในการขยายการค้าสินค้าเกษตรระหว่างกัน
สําหรับการค้าสินค้าระหว่างประเทศไทยกับประเทศสหรัฐอเมริกามีการส่งออกสินค้าเกษตรและผลิตภัณฑ์ที่สําคัญใน ปี 2565 3 อันดับคือ ผลไม้และผลิตภัณฑ์ เพิ่มขึ้นเป็น 28,383 ล้านบาท ในปี 2565 หรือเพิ่มขึ้นร้อยละ 22.92 ปลาและผลิตภัณฑ์เพิ่มขึ้นเป็น 26,756 ล้านบาท ในปี 2565 หรือเพิ่มขึ้นร้อยละ 38.03 และข้าวและผลิตภัณฑ์ เพิ่มขึ้นเป็น 21,264 ล้านบาท ในปี 2565 หรือเพิ่มขึ้นร้อยละ 8.45